4. การวิจัย และพัฒนา

กิจกรรมการวิจัย และพัฒนาของบริษัท จะมุ่งเน้นที่การพัฒนาเทคโนโลยีการผลิต
และผลิตภัณฑ์ชนิดใหม่ รวมถึงการดำเนินการต่างๆ ให้เป็นไปตามระบบการควบคุมมาตรฐานการผลิต
เพื่อพัฒนาประสิทธิภาพของธุรกิจของบริษัทฯ
และพัฒนาเทคโนโลยีในการผลิตและผลิตภัณฑ์ชนิดใหม่ของบริษัทฯ ซึ่งบริษัทฯ
จะใช้เทคโนโลยีการผลิตและผลิตภัณฑ์ที่พัฒนาแล้วดังกล่าวในโครงการของบริษัทฯ เองทำให้บริษัทฯ
สามารถลดการพึ่งพาเทคโนโลยี และผลิตภัณฑ์จากต่างประเทศได้

บริษัทฯ มิได้มีการตั้งแผนกวิจัย และพัฒนาขึ้นมาต่างหาก
แต่การวิจัยและพัฒนาจะรวมอยู่ในแต่ละโครงการของบริษัทฯ เอง
ดังนั้นค่าใช้จ่ายในการวิจัยและพัฒนาในระยะหลังจะแฝงอยู่ในต้นทุนการก่อสร้างของแต่ละโครงการของบริษัทฯ

สำหรับรอบปีบัญชี สิ้นสุด ณ วันที่ 31 ธันวาคม พ.ศ. 2544 บริษัทฯ
มีค่าใช้จ่ายในการวิจัยและพัฒนาเท่ากับ 6.0 ล้านบาท สำหรับรอบปีบัญชี สิ้นสุด ณ วันที่ 31
ธันวาคม พ.ศ. 2545 – 2547 บริษัทฯ มิได้มีการแยกค่าใช้จ่ายในการวิจัยและพัฒนาออกมา
แต่บริษัทฯ จะแฝงค่าใช้จ่ายดังกล่าวอยู่ในต้นทุนการก่อสร้างของแต่ละโครงการของบริษัทฯ
ดังที่กล่าวมาแล้วข้างต้น

อนึ่งโครงการที่ได้ทำการวิจัยและพัฒนา มีดังนี้

1.โครงการท่าอากาศยานสุวรรณภูมิ

  ในช่วงเวลาที่ผ่านมา
  ได้มีการผลิตชิ้นส่วนโครงสร้างเหล็กอาคารโครงการท่าอากาศยานสุวรรณภูมิ ดังนี้ :-

  1.1 เครื่องทำความสะอาดผิวชิ้นงานอัตโนมัติ

บริษัทฯ ได้ออกแบบเครื่องพ่นเม็ดเหล็กทำความสะอาดหัวชิ้นงานอัตโนมัติ
ช่วยประหยัดเวลาในการทำงาน, สะดวก และประหยัดค่าใช้จ่ายด้านกำลังคน และอุปกรณ์เครน

1.2 JIG และ Support สำหรับงานประกอบ

  บริษัทฯ ได้ออกแบบ JIG และ Support สำหรับงานประกอบชิ้นงานที่มีขนาดเท่ากัน
  เพื่อช่วยให้เกิดความรวดเร็วในการประกอบ ไม่มีข้อผิดพลาด และสามารถเคลื่อนย้ายได้

  1.3 อุปกรณ์ให้ความร้อนสำหรับงานเชื่อม

การเชื่อมชิ้นงานที่มีความหนามากๆ จำเป็นจะต้องให้ความร้อนก่อน และหลังการเชื่อม
ดังนั้นเพื่อความสะดวก บริษัทฯ ได้ออกแบบอุปกรณ์ให้ความร้อนสำหรับงานเชื่อม
การเคลื่อนย้ายรวดเร็วขึ้น และสามารถให้ความร้อนอย่างสม่ำเสมอเท่ากันทุกจุด

1.4 อุปกรณ์ช่วยสำหรับงานเชื่อม

บริษัทฯ ได้ออกแบบอุปกรณ์หมุนชิ้นงานสำหรับงานเชื่อม ช่วยประหยัดเวลาในการหมุนชิ้นงาน
โดยไม่ต้องใช้เครน การทำงานสะดวกขึ้น และประหยัดค่าใช้จ่าย

  1.5 JIG สำหรับประกอบ H-BEAM

  บริษัทฯ ได้ออกแบบ JIG ซึ่งทำให้การประกอบ H-BEAM ขนาดใหญ่ สามารถทำได้รวดเร็ว
  ประหยัดค่าใช้จ่ายในการใช้เครนและประหยัดเวลาในการทำงาน

  1.6 อุปกรณ์ยกชิ้นงานขนาดใหญ่

  บริษัทฯ ได้การออกแบบอุปกรณ์ยกชิ้นงานขนาดใหญ่
  โดยไม่ต้องเชื่อมหูยกติดกับชิ้นงานสามารถประหยัดเวลา สะดวก และปลอดภัย

  1.7 ชุดขนย้ายชิ้นงานขนาดใหญ่ ( TRA VERSER )

  บริษัทฯ ได้ออกแบบชุดขนย้ายชิ้นงานขนาดใหญ่โดยใช้ TRA VERSER
  จากภายในโรงงานมายังพื้นที่ทำสี หรือขนส่งไปยังหน่วยงาน ประหยัดเวลาในการทำงาน
  สะดวกในการขนย้าย ปลอดภัยและประหยัดค่าใช้จ่ายในการใช้รถเครน

  1.8 Support สำหรับทดลองประกอบ

  บริษัทฯ ได้ออกแบบ Support สำหรับงานทดลองประกอบชิ้นงานเต็มขนาด
  ทำให้สามารถทราบปัญหาต่างๆ ที่เกิดจากการผลิตและสามารถแก้ปัญหาได้รวดเร็ว
  และช่วยประหยัดเวลาการทำงาน และค่าใช้จ่ายที่หน่วยงาน

1.9 ระบบคุณภาพ

  บริษัทฯ ได้ใบรับรองคุณภาพจาก ISO 9002 เป็น ISO 9001 : 2000 จาก SGS Yarsley
  International Certification Services

  1.10 คุณภาพช่างเชื่อม

  บริษัทฯ ได้พัฒนาช่างเชื่อมจาก 1G, 2G , 3G เป็น 6G, 6GR ( G คือ ท่าที่ใช้ในการเชื่อม )
  โดยผ่านการฝึกอบรม และทดสอบจากบริษัทผู้ให้การรับรอง

โรงงานผลิตชิ้นส่วนคอนกรีตคอนกรีตสำเร็จรูป อ.วิหารแดง จ.สระบุรี

  ในรอบปีที่ผ่านมา โรงงานผลิตชิ้นส่วนคอนกรีตสำเร็จรูปของบริษัทฯ
  ได้มีการพัฒนาปรับปรุงผลิตภัณฑ์ และกระบวนการทำงานดังนี้

  2.1 งานผลิตหมอนคอนกรีตรองทางรถไฟ

  บริษัทฯ ได้ทำการพัฒนาคอนกรีตผสมสารกักกระจายฟองอากาศ
  เพื่อให้เกิดฟองอากาศขนาดเล็กและกระจายตัวอยู่สม่ำเสมอในเนื้อคอนกรีต
  เพื่อให้คอนกรีตมีความคงทนต่อการแข็งตัวของน้ำ ( Frost )
  ในฤดูหนาวที่อากาศเย็นจัดจนเป็นน้ำแข็ง และยังใช้งานได้ดีในฤดูร้อนที่อากาศร้อนจัด
  พร้อมทั้งมีอายุการใช้งานที่คงทน สำหรับใช้ในงานผลิตหมอนคอนกรีตรองทางรถไฟในประเทศญี่ปุ่น
  ได้พัฒนาและทดสอบได้คุณภาพตามมาตรฐาน ขณะนี้ บริษัท West Japan Railway
  ได้นำชิ้นงานตัวอย่างไปทดลองใช้งานจำนวน 160 ท่อน

  2.2 งาน ตัด ดัด เหล็กเสริม

  บริษัทฯ มีความจำเป็นต้องใช้เหล็กเสริมคอนกรีตจำนวนมากในแต่ละปี
  จึงได้มีการศึกษาวิธีการและจัดหาเครื่องตัด ดัดเหล็กแบบอนุมัติ ( Automatic Stirrup
  Bending Machine ) เข้ามาใช้งาน ซึ่งทำให้ผลิตได้เร็วขึ้น 50% และลดอัตราสูญเสีย (
  Waste ) ของวัสดุลง 25%